pythainlp/thai-wiki-dataset-v4 huggingface dataset:
กีดกัน (Skyline)

"กีดกัน (Skyline)" เป็นเพลงของพุฒิพงศ์ อัสสรัตนกุล สำหรับประกอบซีรีส์เรื่อง "แปลรักฉันด้วยใจเธอ" ของนาดาวบางกอก เผยแพร่เมื่อวันที่ 30 กันยายน พ.ศ. 2563 ก่อนที่ซีรีส์จะออกอากาศในวันที่ 22 ตุลาคมปีเดียวกัน หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง
การประพันธ์.
เพลงนี้แต่งโดยปัณฑพล ประสารราชกิจ นักร้องนำวงค็อกเทล ทำนองและเรียบเรียงโดยธิติวัฒน์ รองทอง โดยปัณฑพล ประสานราชกิจ ธิติวัฒน์ รองทอง และกร มหาดำรงค์กุลเป็นโปรดิวเซอร์ โดยท่วงทำนองอิงจากภาพยนตร์และซีรีส์จีน บ้างว่าอิงจากภาพยนตร์จีนกำลังภายในยุค 90 ดังเช่นเนื้อเพลงท่อน "กีดกั้นด้วยแผ่นฟ้าแม้ไกลฉันยินดีจะฝ่าไป กีดกั้นด้วยภูผาสูงชันลับตาฉันไม่หวั่นไหว..." พุฒิพงศ์กล่าวถึงการร้องเพลงนี้ไว้ว่า "...เพลงนี้สื่อถึงการพบความรักที่ตามหามาเนิ่นนานแต่กลับต้องพบเจออุปสรรคที่ต้องฝ่าฟันไปแม้กระทั่งอุปสรรคของโชคชะตาเป็นหนึ่งบทพิสูจน์ความรัก มีกลิ่นอายความเป็นจีนกำลังภายใน ค่อนข้างร้องยาก จะมีศัพท์มีความเป็นกวี เลยต้องมีวรรคที่ต้องแบ่งลมหายใจดี ๆ มีไดนามิกหนักเบา..."
นอกจากนี้ยังมีเพลง "กีดกัน (Skyline)" ฉบับภาษาจีนใช้ชื่อว่า "หรูเหอ"  ซึ่งในประกอบซีรีส์เรื่องเดียวกัน ฉบับแรกร้องโดยตุลานันท์ นรเศรษฐ์พิศาล และฉบับที่สองร้องโดยกฤษฏ์ อำนวยเดชกร
มิวสิกวิดีโอ.
พุฒิพงศ์ อัสสรัตนกุล และกฤษฏ์ อำนวยเดชกร ร่วมแสดงในมิวสิกวิดีโอ ถ่ายทำที่ชายหาดแห่งหนึ่งในจังหวัดภูเก็ต กำกับโดยตะวันวาด วนวิทย์ และรินรดา พรสมบัติเสถียร หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง
คิม มิน-จู

คิม มิน-จู (เกาหลี: ; อักษรโรมัน: Kim Min-ju; เกิด 5 กุมภาพันธ์ ค.ศ. 2001) รู้จักกันดีในชื่อ'มินจู เป็นนักแสดงและอดีตนักร้องชาวเกาหลีใต้ภายใต้แมเนจเมนต์ซูป เธอเป็นที่รู้จักกันดีในฐานะอดีตสมาชิกของเกิร์ลกรุปเกาหลีใต้-ญี่ปุ่นไอซ์วัน หลังจากจบอันดับที่ 11 ในรายการเซอร์ไววัลเกิร์ลกรุป"พรอดิวซ์โฟร์ตีเอต"ของเอ็มเน็ต ซึ่งเป็นตัวแทนของเออร์เบินเวิกส์ และในฐานะนักแสดง เธอเป็นที่รู้จักจากบทบาทในเรื่อง "Tempted" (2018), "The Fault Is Not Yours" (2019) และ "The Forbidden Marriage" (2022–2023)
ประวัติและการทำงาน.
ชีวิตในวัยเด็กและการเริ่มทำงาน.
คิม มิน-จู เกิดเมื่อวันที่ 5 กุมภาพันธ์ ค.ศ. 2001 เธอมีน้องสาวและพี่ชาย เธอเข้าเรียนที่โรงเรียนศิลปะการแสดงแห่งกรุงโซลและสำเร็จการศึกษาในเดือนกุมภาพันธ์ ค.ศ. 2020 ในปี ค.ศ. 2016 เธอเป็นส่วนหนึ่งของเกิร์ลกรุปก่อนเปิดตัวที่มีชื่อว่า Girls' Recipe ซึ่งการเเปิดตัวของกลุ่มก็ถูกยกเลิกในที่สุดในปีเดียวกัน และก่อนที่จะเข้าร่วมรายการเรียลลิตีโชว์"พรอดิวซ์โฟร์ตีเอต" เธอเคยปรากฏตัวในฐานะนักแสดงในมิวสิกวิดีโอและละครโทรทัศน์เกาหลี โดยเฉพาะอย่างยิ่งในปี ค.ศ. 2018 เรื่อง"เกมรักกลลวง" ซีรีส์โทรทัศน์ทางช่องเอ็มบีซี โดยเธอได้แสดงให้เห็นถึงบทบาทของชเว ซู-จี (มุน กา-ยอง)
ค.ศ. 2018–2021: "พรอดิวซ์โฟร์ตีเอต", ไอซ์วัน, กิจกรรมเดี่ยว.
ตั้งแต่เดือนมิถุนายนถึงเดือนสิงหาคมปี ค.ศ. 2018 มินจูได้เป็นตัวแทนของเออร์เบินเวิกส์ในรายการ"พรอดิวซ์โฟร์ตีเอต" ในตอนสุดท้าย เธอก็ได้อันดับที่ 11 ในที่สุดและได้เปิดตัวกับไอซ์วัน วันที่ 29 ตุลาคม ค.ศ. 2018 เธอเปิดตัวเป็นทางการในฐานะสมาชิกของวงด้วยการเปิดตัวอีพีแรกของพวกเธอในชื่อ "คัลเลอร์ไรซ์"
ในปี ค.ศ. 2019 มินจูได้แสดงในภาพยนตร์เรื่อง "The Fault Is Not Yours" ซึ่งฉายรอบปฐมทัศน์ในเดือนพฤษภาคมที่เทศกาลภาพยนตร์นานาชาติช็อนจูครั้งที่ 20 โดยบันทึกไว้ก่อนที่เธอจะปรากฏตัวในรายการ"พรอดิวซ์โฟร์ตีเอต"
ในเดือนมิถุนายนปี ค.ศ. 2020 มินจูได้รับเลือกให้เป็นพิธีกรร่วมของรายการเพลงเกาหลีใต้ "โชว์! มิวสิกคอร์"
ค.ศ. 2021–ปัจจุบัน: อาชีพเดี่ยว การกลับมาเป็นนักแสดง และบริษัทใหม่.
หลังจากการยุบวงของไอซ์วันเมื่อวันที่ 29 เมษายน ค.ศ. 2021 มินจูกลับมาที่เออร์เบินเวิกส์ วันที่ 7 ตุลาคม บริษัทของเธอได้ประกาศเป็นทางการว่าเธอจะทำกิจกรรมต่อในฐานะนักแสดง
วันที่ 1 กันยายน ค.ศ. 2022 มินจูออกจากเออร์เบินเวิกส์และเซ็นสัญญากับแมเนจเมนต์ซูป
ในปี ค.ศ. 2022 มินจูได้แสดงในละครประวัติศาสตร์เรื่อง"คู่รักวิวาห์ต้องห้าม" โดยดัดแปลงมาจากเว็บตูนเรื่องเดียวกัน และมินจูได้รับรางวัลนักแสดงหน้าใหม่ยอดเยี่ยมจากงานเอ็มบีซีดรามาอะวอดส์ 2022
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
สะพานเสาวนี

สะพานเสาวนี เป็นสะพานแห่งหนึ่งในพื้นที่กรุงเทพมหานคร ในแขวงสวนจิตรลดา เขตดุสิต เป็นสะพานที่ข้ามคูและเชื่อมถนนศรีอยุธยา บริเวณจุดตัดกับทางรถไฟสายเหนือ, สายอีสาน และสายใต้ (ระหว่างสถานีรถไฟจิตรลดา กับ สถานีรถไฟสามเสน) หน้าพระตำหนักจิตรลดารโหฐาน
สะพานเสาวนี เป็นสะพานเก่าแก่แห่งหนึ่ง เป็นโบราณสถานที่ได้รับการลงทะเบียนโดยกรมศิลปากร เดิมทีเป็นสะพานไม้ ต่อมาได้ทรุดโทรมลง และมีการสร้างใหม่ให้เป็นสะพานคอนกรีตเสริมเหล็กเนื่องในวโรกาสที่สมเด็จพระศรีพัชรินทราบรมราชินีนาถทรงบำเพ็ญพระราชกุศล ฉลองพระชนมายุครบสี่รอบ (48 พรรษา) เมื่อ พ.ศ. 2454 (ร.ศ. 130) อันเป็นปีที่พระบาทสมเด็จพระมงกุฎเกล้าเจ้าอยู่หัวทรงครองราชย์ได้ครบปีเดียว
จุดเด่นของสะพานแห่งนี้ คือ มุมสะพานทั้งสี่ด้านเป็นลายปูนปั้นทรงแจกันขนาดใหญ่ประดับลวดลายรูปผู้หญิง และลายเครือเถาด้วยความประณีต ตอนกลางสะพานมีซุ้มโค้ง ประดับช่อดอกไม้ พร้อมป้ายชื่อสะพานอยู่ในตอนล่างของซุ้มนั้น เสาและราวลูกกรงสะพานเป็นทรงมะหวด เรียงรายไปตลอดข้างทางและเชิงสะพาน 
เดิมที ความกว้างของสะพานเสาวนียังไม่ได้เป็นแบบปัจจุบันนี้ หากแต่ขยายขึ้นตามการขยายพื้นที่จราจรของถนนศรีอยุธา จำต้องมีการปรับเปลี่ยนสภาพของสะพาน โดยมีการถอดและชะลองานปูนปั้นและลวดลายออกอย่างประณีต ก่อนจะนำกลับไปติดต่อใหม่ให้เหมือนเดิม
นอกจากนี้แล้ว สะพานเสาวนียังเป็นสี่แยกที่เป็นทางแยกที่ตัดกันของถนนศรีอยุธยา, ถนนสวรรคโลก และทางรถไฟสายเหนือ ในชื่อ "แยกเสาวนี" และเป็นเส้นแบ่งระหว่างพื้นที่แขวงสวนจิตรลดา เขตดุสิต กับแขวงทุ่งพญาไท เขตราชเทวี
เกาะรินจา

รินจา  เป็นเกาะเล็ก ๆ ที่ตั้งอยู่ใกล้กับเกาะโกโมโดและเกาะโฟลเร็ซในจังหวัดนูซาเติงการาตะวันออก ประเทศอินโดนีเซีย ภายในอำเภอมังกาไรตะวันตก เป็นหนึ่งในสามเกาะที่ใหญ่ที่สุดที่รวมอยู่ในอุทยานแห่งชาติโกโมโด เกาะนี้มีชื่อเสียงเรื่องมังกรโกโมโด กิ้งก่ายักษ์ที่มีความยาวได้ถึง 3 เมตร (9.8 ฟุต) นอกจากนี้ยังมีสัตว์ชนิดอื่น ๆ อีกมากมาย เช่น หมูป่า ควาย นกนานาชนิด
วัดบุญศรีมุนีกรณ์

วัดบุญศรีมุนีกรณ์ เป็นวัดราษฎร์สังกัดคณะสงฆ์มหานิกาย ตั้งอยู่บนพื้นที่ 26 ไร่ 99 ตารางวา อยู่ใน 2 เขตการปกครอง คือ ครึ่งหน้าตั้งอยู่ในพื้นที่เขตคันนายาว ส่วนครึ่งหลังอยู่เขตบึงกุ่ม กรุงเทพมหานคร และที่ดินด้านหน้าจำนวน 13 ไร่ 1 งาน 78 ตารางวา คุณเสถียรและคุณสายหยุด บุญศรี ได้ถวายให้สร้างวัดสำหรับเป็นที่ปฏิบัติวิปัสสนากรรมฐาน ในวันที่ 20 มกราคม พ.ศ. 2516 ที่ดินส่วนที่เหลือ พระครูภาวนานุสิฐ (ขาว ฐิตวณฺโณ) อดีตเจ้าอาวาส ได้จัดซื้อเพิ่มเติมในเวลาต่อมา
วัดบุญศรีมุนีกรณ์ได้รับการประกาศตั้งให้เป็นวัดในพระพุทธศาสนาจากกระทรวงศึกษาธิการเมื่อวันที่ 15 ตุลาคม พ.ศ. 2528 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 มหาเถรสมาคมได้ประกาศให้เป็นสำนักปฏิบัติธรรมประจำกรุงเทพมหานคร แห่งที่ 24 เมื่อวันที่ 24 กุมภาพันธ์ พ.ศ. 2550
ชื่อของวัดบุญศรีมุนีกรณ์มาจากคำว่า "บุญศรี" ซึ่งเป็นนามสกุลของผู้ถวายที่ดินสร้างวัด กับคำว่า "มุนีกรณ์" แปลว่า "เป็นที่สร้างพระมุนี" เมื่อนำคำทั้งสองมารวมกันจึงได้ความว่า "วัดอันเป็นสถานที่สร้างพระมุนีของตระกูลบุญศรี" ชื่อนี้ตั้งโดยพระธรรมธีรราชมหามุนี (โชดก ญาณสิทฺธิ) วัดมหาธาตุยุวราชรังสฤษฎิ์ราชวรมหาวิหาร
ภายในวัดมีพระพุทธรูปสำคัญแสดงพุทธประวัติ ปางบำเพ็ญทุกรกิริยา อุโบสถประดิษฐานพระประธานชื่อ "พระพุทธมหามณีนพรัตน์" เป็นพระพุทธรูปปางมารวิชัย สร้างด้วยทองเหลือง ประดับอัญมณีแท้ทั้งหมดที่ได้รับการร่วมใจสร้างจากประชาชนในท้องที่เมื่อปี พ.ศ. 2558 ขนาดหน้าตัก 3 เมตร สูง 4 เมตร แต่วัดแห่งนี้มักถูกโจรกรรมอยู่บ่อยครั้ง บรรยากาศในวัดเป็นธรรมชาติเหมาะแก่การนั่งวิปัสสนา เปิดให้ประชาชนได้ทำบุญตักบาตรและถวายสังฆทานเป็นประจำทุกวัน
กระบองลม

กระบองลม หรือ กระบองลมเชียร์กีฬา หรือ กระบองพลาสติกอัดลม (Thundersticks - ธันเดอร์สติ๊ก) บางครั้งเรียกว่า แบมแบม เป็นลูกโป่งพลาสติกทรงกระบอกยาวที่ใช้ในการสร้างเสียงที่ดังกว่ามากและใช้แรงน้อยกว่าการตบมือ โดยการตีกระบองลมสองอันกระทบกัน นอกจากนี้ยังใช้โบกประกอบจังหวะการเชียร์และสามารถพกพาได้สะดวกด้วยการเป่าลมเมื่อต้องการใช้ โดยทั่วไปมักใช้ในการแข่งขันกีฬา
ที่มาและความนิยม.
กระบองลมเชียร์กีฬา หรือธันเดอร์สติ๊ก (thunderstick) ในภาษาอังกฤษเนื่องจากมีเสียงที่ดัง หรือเรียกในภาษาเกาหลีว่า 막대풍선 ("makdae pungseon" แปลตรงตัว#เปลี่ยนทาง 'แท่งบอลลูน') เนื่องจากสร้างและใช้ครั้งแรกเมื่อปีพ.ศ. 2537 ในเกาหลีใต้ผลิตโดย Balloon Stix Korea ในการแข่งขันเบสบอลของทีมแอลจีทวินส์ (LG Twins) ต่อมาพวกเขาได้รับความนิยมในอเมริกาเหนือ เมื่อแฟน ๆ ของ Anaheim Angels ใช้ในช่วง World Series ปี 2002 ปัจจุบันแฟนกีฬาหลายทีมใช้กระบองลมเชียร์เพื่อแสดงการเชียร์กีฬา เช่น ฟุตบอล วอลเล่ย์บอล วิ่งทางไกล และยังใช้ในกิจกรรมการแสดงอื่น ๆ รวมทั้งในการแสดงคอนเสิร์ต แต่ปัจจุบันกระบองลมถูกลดความนิยมเนื่องจากสร้างความรำคาญต่อผู้อื่นและบดบังการชมกีฬา และถูกห้ามนำเข้าคอนเสิร์ตเนื่องจากมีเสียงที่ดังเกิน รบกวนการแสดงและผู้ชมอื่น ๆ และเปลี่ยนไปใช้แท่งไฟหรือป้ายไฟต่าง ๆ แทน
กระบองลมเชียร์กีฬาบางครั้งก็มีชื่อเรียกต่าง ๆ เช่น "แบงเกอร์" 
ดูเพิ่ม.
อุปกรณ์การเชียร์กีฬาอื่น ๆ
วัดขจรศิริ

วัดขจรศิริ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร ปัจจุบันมีพระครูวัชรศิริธรรม (วิสุทธิ์ ฐิติธมฺโม) เป็นเจ้าอาวาส
วัดขจรศิริสร้างขึ้นในสมัยรัตนโกสินทร์ตอนต้น ในสมัยพระบาทสมเด็จพระนั่งเกล้าเจ้าอยู่หัว ราว พ.ศ. 2392 สร้างโดยชาวเขมร ประชาชนจึงเรียกว่า วัดขอม ต่อมาในปี พ.ศ. 2483 ได้เปลี่ยนนามเป็นวัดขจรศิริดังที่ใช้ในปัจจุบัน สันนิษฐานจากคำบอกเล่าของคนสมัยก่อนว่ามีอักษรขอมที่จารึกอยู่ในใบลานบนเพดานอุโบสถ ประกอบกับในปี พ.ศ. 2513 มีการขุดพบยอดเจดีย์ทรงพระปรางค์ ในลักษณะเดียวกับยอดปรางค์ที่ลพบุรี ปรางค์สามยอด วัดได้รับพระราชทานวิสุงคามสีมาเมื่อวันที่ 5 มีนาคม พ.ศ. 2540 จุดเด่นที่น่าสนใจ เป็นที่ทำทานให้อาหารปลาที่อาศัยอยู่บริเวณท่าน้ำวัด อุโบสถที่สวยงามของวัดเป็นฝีมือช่างชาวขอม
วัดมีปูชนียวัตถุที่สำคัญ คือ "หลวงพ่อขอม" สันนิษฐานจากคำบอกเล่าของคนเก่าแก่บริเวณใกล้วัด คาดว่ามีมาตั้งแต่สมัยที่ชาวเขมรได้สร้างวัดขึ้น จึงได้เรียกพระพุทธรูปองค์นี้ว่า "หลวงพ่อขอม"
แมนจาโร

แมนจาโร  เป็นการแจกจ่ายลินุกซ์ที่เสรีและต้นทางเปิดที่มีพื้นฐานจากระบบปฏิบัติการอาร์ชลินุกซ์ แมนจาโรให้ความสำคัญกับความเป็นมิตรต่อผู้ใช้และความง่ายในการเข้าถึงและตัวระบบเองได้รับการออกแบบมาให้ทำงานได้สมบูรณ์ตั้งแต่ติดตั้งด้วยซอฟต์แวร์ที่ติดตั้งไว้ล่วงหน้า แมนจาโรมีการอัปเดตการแบบโรลลิ่งรีลีสและใช้ Pacman เป็นตัวจัดการแพ็คเกจ
สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง

สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง (อังกฤษ: School of Cosmetic Science, Mae Fah Luang University) จัดตั้งขึ้นเมื่อปี พ.ศ. 2548 นับเป็นสำนักวิชาลำดับที่ 7 ของมหาวิทยาลัยแม่ฟ้าหลวง และเป็นมหาวิทยาลัยแห่งแรกของประเทศไทยที่เปิดสอนเกี่ยวกับศาสตร์ทางด้านวิทยาศาสตร์เครื่องสำอาง สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก
ประวัติ.
สำนักวิชาวิทยาศาสตร์เครื่องสำอาง เปิดสอนหลักสูตรวิทยาศาสตร์เครื่องสำอางและหลักสูตรเทคโนโลยีความงามเป็นแห่งแรกของประเทศไทย ก่อตั้งในปี พ.ศ. 2548 โดยดำริของท่านอธิการบดี รองศาสตราจารย์ ดร. วันชัย ศิริชนะ และคณบดีคนแรกของสำนักวิชา รองศาสตราจารย์ ดร. พรรณวิภา กฤษฎาพงษ์ ที่มีวิสัยทัศน์อันยาวไกล เล็งเห็นว่าธุรกิจอุตสาหกรรมเครื่องสำอางและความงามมีการเติบโตสูงและมีศักยภาพในการเป็นส่วนหนึ่งในการพัฒนาประเทศได้ แต่ยังขาดบุคลากรที่จบการศึกษาโดยตรงเพื่อรองรับการทำงานในสาขาวิชานี้ โดยในปีแรกได้เปิดสอนหลักสูตรวิทยาศาสตร์เครื่องสำอางทั้งในระดับปริญญาตรีซึ่งเปิดสอน ณ มหาวิทยาลัยแม่ฟ้าหลวง จ.เชียงราย และระดับปริญญาโท ซึ่งเปิดสอน ณ อาคารปัญจภูมิ ถ.สาทรใต้ กรุงเทพฯ ขึ้นเป็นแห่งแรกของประเทศไทย โดยมีวัตถุประสงค์เพื่อผลิตกำลังคนรองรับการเติบโตของธุรกิจอุตสาหกรรมของประเทศ
ในปี พ.ศ. 2552 ได้เปิดสอนหลักสูตรเทคโนโลยีความงาม ในระดับปริญญาตรี โดยเน้นผลิตบัณฑิตเพื่อให้มีความเชี่ยวชาญด้านการพัฒนาบุคลิกและความงามของบุคคล รองรับธุรกิจความงามที่มีการเติบโตอย่างสูงในปัจจุบัน และในปี พ.ศ. 2553 สำนักวิชาได้เปิดหลักสูตรวิทยาศาสตร์เครื่องสำอาง ในระดับปริญญาเอกขึ้น เพื่อผลิตบัณฑิตที่มีความเชี่ยวชาญสูงในด้านการวิจัยทางวิทยาศาสตร์เครื่องสำอางและเป็นกำลังสำคัญของการวิจัยด้านวิทยาศาสตร์เครื่องสำอางเพื่อพัฒนาประเทศต่อไป
หลักสูตร.
ปัจจุบัน สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี.
คณบดีสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
วัดสุทธาโภชน์

วัดสุทธาโภชน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทับยาว เขตลาดกระบัง กรุงเทพมหานคร
ประวัติ.
วัดสุทธาโภชน์เดิมมีชื่อว่า วัดสุทธาวาส สร้างโดยเจ้าจอมมารดากลิ่น ในรัชกาลที่ 4 ในที่ดินของท่านตั้งแต่ปี พ.ศ. 2437 เมื่อเจ้าจอมมารดากลิ่นได้ถวายบังคมลาออกจากพระบรมมหาราชวังมาอยู่กับพระโอรสภายนอก ท่านก็ชอบเดินทางไปตามหัวเมืองเพื่อพักผ่อนสูดอากาศบริสุทธิ์อยู่เนือง ๆ รวมถึงย่านลาดกระบังนี้ด้วย ท่านได้มาทำบุญไหว้พระที่วัดสุทธาวาสอยู่บ่อยครั้ง แต่ในหน้าแล้งน้ำในคลองแห้งจนไม่สามารถพายเรือเข้ามาที่วัดได้ ท่านจึงมีดำริให้ย้ายวัดมาสร้างใหม่ในที่ดินของท่าน โดยในปี พ.ศ. 2455 เจ้าจอมมารดากลิ่นพร้อมด้วยพระมหาอ่อน มหากัณยาโณ และมรรคนายกอ๊อต ไชยนุต ได้ดำเนินการย้ายวัดมาตั้งอยู่บริเวณปากคลองมอญฝั่งเหนือ ริมคลองลำปลาทิวฝั่งตะวันออก และเปลี่ยนชื่อวัดมาเป็น "วัดสุทธาโภชน์"
วัดสุทธาโภชน์เป็นศูนย์รวมศิลปวัฒนธรรม ประเพณี วิถีชุมชนมอญลาดกระบัง เป็นแหล่งเรียนรู้ให้คนรุ่นหลังได้ศึกษาประวัติศาสตร์ของชุมชน ประกอบด้วยอนุสรณ์สถานเจ้าจอมมารดากลิ่น พิพิธภัณฑ์ท้องถิ่นกรุงเทพมหานครเขตลาดกระบัง พิพิธภัณฑ์เรือท้องถิ่น ภายในวัดยังมีเรือนไม้สักทองอายุกว่า 100 ปี และสวนปลาธรรมชาติ
งานประเพณี.
วัดยังมีประเพณีที่สำคัญทางวัดจะนำเรือออกมาใช้เป็นประจำทุกปีหลังวันออกพรรษา ในงานประเพณีตักบาตรพระร้อยทางเรือที่จัดขึ้นในวันอาทิตย์แรกหลังวันออกพรรษาของทุกปี ถือเป็นวัฒนธรรมของชาวมอญที่สืบทอดกันมายาวนาน กิจกรรมประกอบด้วยพิธีตักบาตรพระสงฆ์มารับบิณฑบาตทางเรือ ลักษณะเป็นการตักบาตรคล้ายกับการตักบาตรเทโว แต่ใช้เรือมาดเป็นพาหนะมารับบิณฑบาต ซึ่งเป็นเรือที่เก็บรักษาและอนุรักษ์ไว้เป็นอย่างดี โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว พิธีถวายภัตตาหารแด่พระภิกษุสงฆ์ ด้วยชุดสำรับคาวหวานและการแข่งขันเรือภายในท้องถิ่น
โบคีม วูดไบน์

โบคีม วูดไบน์ (เกิด 13 เมษายน พ.ศ. 2516) เป็นนักแสดงชาวอเมริกัน เขาได้รับรางวัล Black Reel Award และได้รับการเสนอชื่อเข้าชิงรางวัล Primetime Emmy Award และรางวัล Critics 'Choice Television Award สำหรับบทบาทของเขาในฐานะ Mike Milligan ในฤดูกาลที่สองของ "ฟาร์โก" วูดไบน์ยังแสดงเป็น แดเนียลใน "Underground" ฤดูกาลที่ 2 ของ WGN และ Herman Schultz/Shocker ในภาพยนตร์เรื่อง "" ในปี ค.ศ. 1994 เขาแสดงเป็นจอชัว น้องชายที่มีปัญหาของเจสันในเรื่อง "Jason's Lyric"
โจซี โตตาฮ์

โจซี โตตาฮ์ (เกิด 5 สิงหาคม พ.ศ. 2544) หรือที่รู้จักกันในชื่อ J. J. Totah เป็นนักแสดงหญิงชาวอเมริกัน
โตตาฮ์เริ่มอาชีพของเธอด้วยการรับบทผู้ชาย แต่เปิดเผยต่อสาธารณชนในฐานะผู้หญิงข้ามเพศในเดือนสิงหาคมปี ค.ศ. 2018 โดยเปลี่ยนชื่อเป็น Josie
แอนดรอยด์-เอ็กซ์86

แอนดรอยด์-เอ็กซ์86  เป็นโครงการโอเพนซอร์สที่ไม่เป็นทางการที่ทำให้ระบบปฏิบัติการมือถือแอนดรอยด์ของกูเกิล ไปทำงานบนอุปกรณ์ที่ใช้โปรเซสเซอร์ AMD และ Intel x86 แทน ARM ที่ใช้ RISC
นักพัฒนา Chih-Wei Huang และ Yi Sun เริ่มต้นโครงการในปี 2009 โครงการนี้เริ่มต้นขึ้นจากการแพทช์ซอร์สโค้ดของแอนดรอยด์เพื่อให้แอนดรอยด์ทำงานบนเน็ตบุ๊ก แท็บเล็ต และคอมพิวเตอร์มือถือพิเศษต่างๆ หลังจากนั้น Yi ลาออกเนื่องจากเรื่องส่วนตัว ส่วน Huang เป็นผู้ดูแลโครงการในปัจจุบัน นักพัฒนาในปัจจุบัน ได้แก่ Mauro Rossi และ Michael Goffioul
แอนดรอยด์-เอ็กซ์86  เป็นโครงการโอเพนซอร์สที่ไม่เป็นทางการที่ทำให้ระบบปฏิบัติการมือถือแอนดรอยด์ของกูเกิล ไปทำงานบนอุปกรณ์ที่ใช้โปรเซสเซอร์ AMD และ Intel x86 แทน ARM ที่ใช้ RISC
นักพัฒนา Chih-Wei Huang และ Yi Sun เริ่มต้นโครงการในปี 2009 โครงการนี้เริ่มต้นขึ้นจากการแพทช์ซอร์สโค้ดของแอนดรอยด์เพื่อให้แอนดรอยด์ทำงานบนเน็ตบุ๊ก แท็บเล็ต และคอมพิวเตอร์มือถือพิเศษต่างๆ หลังจากนั้น Yi ลาออกเนื่องจากเรื่องส่วนตัว ส่วน Huang เป็นผู้ดูแลโครงการในปัจจุบัน นักพัฒนาในปัจจุบัน ได้แก่ Mauro Rossi และ Michael Goffioul
วัดบางแพรก

วัดบางแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านบางแพรกน้อย ตำบลบางรักใหญ่ อำเภอบางบัวทอง จังหวัดนนทบุรี วัดตั้งอยู่ภายในชุมชนชาวสวนริมคลองบางแพรกซึ่งเป็นคลองแยกจากคลองอ้อม มีถนนเข้าวัดแยกมาจากถนนรัตนาธิเบศร์
ประวัติ.
วัดบางแพรกสร้างขึ้นเมื่อประมาณ พ.ศ. 2240 ในสมัยกรุงศรีอยุธยาตอนปลาย เดิมชื่อ วัดละครทำ ชื่อนี้ว่ากันว่ามาจากคณะบุคคลที่มาสร้างวัดแห่งนี้เป็นชาวคณะละครรำ แต่เนื่องจากตั้งอยู่ริมคลองบางแพรกจึงเรียกชื่อวัดตามชื่อคลอง ตามหนังสือ "ทำเนียบคณะสงฆ์" ของกระทรวงธรรมการ พิมพ์เมื่อ ร.ศ. 123 (พ.ศ. 2448) ได้มีชื่อวัดบางแพรกแล้ว วัดได้กลายเป็นวัดร้างในช่วงเสียกรุงศรีอยุธยาครั้งที่ 2 เช่นเดียวกับวัดอื่น ๆ อีกหลายวัดในบริเวณคลองอ้อมนนท์ จนถึงสมัยรัตนโกสินทร์มีชาวบ้านมาอยู่ที่ชุมชนบางแพรก และมีพระสงฆ์มาอยู่จำพรรษาที่วัดบางแพรกและได้บูรณะจนเป็นวัดที่มีพระสงฆ์อยู่ประจำเรื่อยมา
วัดบางแพรกได้มีการบูรณะเสนาสนะต่อเนื่อง จน พ.ศ. 2364 ในรัชสมัยพระบาทสมเด็จพระนั่งเกล้าเจ้าอยู่หัว ได้มีการขอพระราชทานวิสุงคามสีมา ในปัจจุบันพระครูเกษมธีรคุณ (สรธร ญาณเมธี) หรือพระอาจารย์มหาธีร์ ดำรงตำแหน่งเจ้าอาวาส
อาคารเสนาสนะ.
สิ่งก่อสร้างสมัยอยุธยาทรุดโทรมหมดและมาสร้างใหม่สมัยรัตนโกสินทร์ อุโบสถมีขนาด 5 ห้อง หลังคาลด 2 ชั้น ด้านหน้ามีมุขคลุมชานชาลา มีประตูด้านหน้า 2 ประตู ด้านหลังก่ออิฐทึบแบบโบสถ์มหาอุด ประตูหน้าต่างไม่มีซุ้มประตูหน้าต่าง ฐานเอวขันอุโบสถเป็นฐานปัทม์ อุโบสถมีเครื่องลำยอง หน้าบันเป็นปูนปั้นประดิษฐานพระพุทธรูปปางสมาธิล้อมด้วยลายกระหนก หน้าบันคอสองเป็นรูปเทพนมล้อมด้วยกระหนกก้านขด รวงผึ้งและสาหร่ายเป็นปูนปั้น ปลายสาหร่ายเป็นรูปพญานาค มุขด้านหน้าประดิษฐานพระพุทธรูปยืน 2 องค์ ภายนอกอุโบสถมีกำแพงแก้วแบบกำแพงบัวหลังเจียด
อุโบสถหลังใหม่มีขนาด 5 ห้อง หลังคาลด 2 ชั้น มีหลังคาซ้อนกัน 3 ตับ มีมุขด้านหน้าและด้านหลัง ฐานเอวขันที่รองรับอาคารอุโบสถเป็นแบบฐานปัทม์มีความสูงที่ฐานเอวขันนี้เป็นชั้นล่างของอุโบสถด้วย ผนังด้านนอกทำเสาอิงอยู่ระหว่างช่องหน้าต่างมุข ทั้งสองด้านมีเสาเหลี่ยมย่อมุมรับมุขด้านละ 4 ต้น บัวหัวเสาเป็นบัวกลีบยาว โคนกลีบ ประดับด้วยกระจังปฏิญาณ คอเสาเป็นบัวลูกแก้วอกไก่ประดับด้วยกระจังใบเทศ บ่าเสาเป็นบัวคอเสื้อประดับด้วยกระจังปฏิญาณคว่ำและรักร้อยรอบบ่าเสา ที่ชายคามีคันทวยรับชายคา
ศาลาการเปรียญเป็นอาคารทรงไทย 2 ชั้น มีพาไลรอบทั้ง 4 ด้าน หมู่กุฏิและหอสวดมนต์อยู่ทางด้านทิศใต้ของศาลาการเปรียญ ด้านหน้าของหมู่กุฏิริมคลองบางแพรกมีศาลาท่าน้ำของเก่าที่เป็นศาลาไม้ทั้งหลัง
วัตถุมงคล.
ในสมัยพระอาจารย์มหาธีร์ เจ้าอาวาสรูปปัจจุบัน ท่านได้สร้างวัตถุมงคลต่าง ๆ เช่น พระขุนแผนพรายชมจันทร์ พระขุนแผนพรายเทวะประสิทธิ์และพระขุนแผนพรายเสน่ห์จันทร์ รวมถึง ไอ้ไข่โคตรรวย ที่มีผู้สื่อข่าวของหนังสือพิมพ์ฉบับภาษาจีนนำไปเขียนเป็นข่าว
สำนักวิชานิติศาสตร์ มหาวิทยาลัยแม่ฟ้าหลวง

สำนักวิชานิติศาสตร์ มหาวิทยาลัยแม่ฟ้าหลวง (อังกฤษ: School of Law, Mae Fah Luang University) จัดตั้งขึ้นเมื่อปี พ.ศ. 2546 นับเป็นสำนักวิชาลำดับที่ 6 ของมหาวิทยาลัยแม่ฟ้าหลวง เป็นสถาบันการศึกษาด้านนิติศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ.
สำนักวิชานิติศาสตร์จัดตั้งขึ้นตั้งแต่วันที่ 23 มกราคม 2546 เป็นต้นมา ทั้งนี้เป็นไปตามข้อกำหนดของมหาวิทยาลัยแม่ฟ้าหลวง จัดตั้งขึ้นเพื่อรองรับความต้องการศึกษาในหลักสูตรนิติศาสตร์ที่มีอย่างกว้างขวางในปัจจุบัน โดยหลักสูตรที่ร่างขึ้นโดยผู้ทรงคุณวุฒิในสาขาวิชานิติศาสตร์ เพื่อผลิตบัณฑิตนิติศาสตร์ให้มีความรู้ ความเชี่ยวชาญ ทั้งภาคทฤษฎี และสามารถนำไปประยุกต์ใช้ในทางปฏิบัติตลอดจนให้ยึดมั่นในหลักคุณธรรม นิติธรรม และจริยธรรมแห่งวิชาชีพ โดยได้จัดกิจกรรมเสริมการศึกษาอย่างสม่ำเสมอ เพื่อการพัฒนาศักยภาพนักศึกษาให้ได้มีโอกาสเรียนรู้อยู่ตลอดเวลา ทั้งการศึกษา และดูงานนอกสถานที่ ตลอดจนการบรรยายพิเศษโดยผู้ทรงคุณวุฒิ
หลักสูตร.
ปัจจุบัน สำนักวิชานิติศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี.
คณบดีสำนักวิชานิติศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
รายชื่อสถานที่ที่ตั้งชื่อตามพระนามของพระบรมวงศานุวงศ์ไทย

บทความนี่รวบรวมสถานที่ที่ตั้งชื่อตามพระนามของพระบรมวงศานุวงศ์ไทย ทั้งในประเทศไทย หรือต่างประเทศ ซึ่งมักตั้งชื่อตามพระปรมาภิไธย พระบรมนามาภิไธย พระนามาภิไธย พระนาม หรือถูกขนานนามให้มีความหมายเช่นเดียวกับพระบรมวงศานุวงศ์พระองค์นั้น ๆ เพื่อเฉลิมพระเกียรติยศของเจ้านาย หรือเป็นที่ระลึกถึง โดยสถานที่ต่าง ๆ ที่ได้ถูกตั้งชื่อตามพระนามพระบรมวงศานุวงศ์ จะต้องได้รับพระราชทานพระบรมราชานุญาต โดยอาจจะมีประกาศในราชกิจจานุเบกษาก่อน หรือมีหนังสือยืนยัน เพื่อแสดงว่า ได้มีพระมหากรุณาธิคุณโปรดเกล้าฯ พระราชทานพระบรมราชานุญาต หรือพระอนุญาตให้ตั้งเป็นนามของสถานที่ได้ 
พระราชโอรสธิดา ในพระมหากษัตริย์.
รัชกาลที่ 9.
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี.
รายชื่อพระเกียรติยศในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
วัดเอี่ยมประชามิตร

วัดเอี่ยมประชามิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 6 บ้านวัดแหลม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 35 ไร่ 3 งาน 87 ตารางวา
แต่เดิมเชื่อว่าครั้งแรกเป็นที่พำนักสงฆ์ มีภิกษุจำพรรษาอยู่เพียงรูปเดียว สอบถามไม่ได้ความว่าชื่ออะไร ประชาชนในสมัยนั้นมีครอบครัวอาศัยอยู่ไม่มากนัก ต่อมาจึงเพิ่มมากขึ้น วัดก็พัฒนาขึ้นมาเรื่อย ๆ ไม่ปรากฏหลักฐานว่าได้รับการยกฐานะเป็นวัดเมื่อใด มีชื่อเป็นทางการว่า วัดใหม่ไพรสาโรจน์ มีข้อมูลการตั้งวัดเมื่อ พ.ศ. 2483 
เมื่อคราวที่สมเด็จพระมหาสมณเจ้า กรมพระยาวชิรญาณวโรรส เสด็จมาตรวจวัดนี้ โปรดให้เรียกนามวัดนี้เสียใหม่ว่า วัดแหลมฟ้าผ่า ตามชื่อตำบล ต่อมาเปลี่ยนชื่อมาเป็น "วัดเอี่ยมประชามิตร" เมื่อวันที่ 4 สิงหาคม พ.ศ. 2497 วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 ได้ผูกพัทธสีมาเมื่อ พ.ศ. 2494
เจ้าอาวาสปกครองวัดรูปแรกชื่อหลวงพ่อสุตหรือพระครูสุตตสุนทร หลังเจ้าอาวาสรูปแรกได้มรณภาพ คณะสงฆ์ได้แต่งตั้งพระภิกษุเอี่ยม ปภัสสโร อ่วมสกุล เป็นเจ้าอาวาส ต่อมาท่านได้รับสมณศักดิ์เป็นพระครูพิทักษ์ธรรมโสภิต ท่านได้พัฒนาปรับปรุงวัดให้เจริญรุ่งเรือง ภายในวัดเอี่ยมประชามิตรมีโบราณสถานที่สำคัญมากมาย เช่น ศาลาจินดาประดิษฐ์มิตรานุสรณ์ โบสถ์ไม้เก่าแก่ วิหารหลวงพ่อดำ ภายในประดิษฐานพระพุทธรูปศักดิ์สิทธิ์ปางดีดน้ำมนต์ (พระพุทธรูปชูนิ้วกลาง) เป็นพระพุทธรูปปูนปั้นขนาดใหญ่ที่เป็นพระประธานในวิหาร มีขนาดหน้าตัก 3 เมตร และสูงประมาณ 5 เมตร พระพุทธรูปองค์นี้มีอายุเก่าแก่กว่าร้อยปี
สำนักวิชานวัตกรรมสังคม มหาวิทยาลัยแม่ฟ้าหลวง

สำนักวิชานวัตกรรมสังคม มหาวิทยาลัยแม่ฟ้าหลวง (อังกฤษ: School of Social-Innovation, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 13 ของมหาวิทยาลัยแม่ฟ้าหลวง เป็นสถาบันการศึกษาด้านนวัตกรรมสังคม ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ.
สำนักวิชานวัตกรรมสังคม เป็นสำนักวิชาที่จัดตั้งขึ้นเป็นลำดับที่ 13 ของมหาวิทยาลัยแม่ฟ้าหลวง โดยสภามหาวิทยาลัยแม่ฟ้าหลวงได้อนุมัติให้จัดตั้งเมื่อวันที่ 21 พฤษภาคม พ.ศ. 2557 มีเป้าหมายเพื่อสร้างความรู้ใหม่ๆ ในการพัฒนาประเทศไทยและมีส่วนในการพัฒนาประเทศอนุภูมิภาคลุ่มน้ำโขงโดยกระบวนการเรียนรู้ผ่านการวิจัยข้ามพรมแดน (Cross Border Research) และการวิจัยเชิงพื้นที่ (Area Based Research) เพื่อผลิตบัณฑิตที่มีความเป็นเลิศทางวิชาการและมีความรู้ในการปฏิบัติการทางสังคมแบบสหวิทยาการ ในอันที่จะสามารถแก้ปัญหาสังคมที่มีความซับซ้อนได้อย่างเป็นรูปธรรม สำนักวิชานวัตกรรมสังคมจัดตั้งขึ้นท่ามกลางปัจจัยแวดล้อมและความเปลี่ยนแปลงที่เกิดขึ้นในสังคมโลกหลายประการ ได้แก่ การรวมตัวกันของประชาคมอาเซียน (ASEAN Community) ในปี พ.ศ. 2558 ความเปลี่ยนแปลงอันซับซ้อนของความสัมพันธ์ระหว่างประเทศในคริสต์ศตวรรษที่ 21 การขยายตัวของระบบเศรษฐกิจแบบทุนนิยมในระดับโลก ความสำคัญของภาคประชาสังคมทั้งในระดับชาติและระดับนานาชาติ รวมถึงการปรับเปลี่ยนกระบวนทัศน์เรื่องการพัฒนาที่มุ่งสู่หลักการพัฒนาอย่างยั่งยืน ภายใต้สถานการณ์ดังกล่าวนี้ สำนักวิชานวัตกรรมสังคม จึงจัดการศึกษาทางสังคมศาสตร์เพื่อสร้างสรรค์แนวคิด และเครื่องมือที่สามารถใช้แก้ไขปัญหาทางสังคมได้อย่างเป็นรูปธรรมและนำไปสู่สังคมที่ก้าวหน้า
หลักสูตร.
ปัจจุบัน สำนักวิชานวัตกรรมสังคม มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี.
คณบดีสำนักวิชานวัตกรรมสังคม มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
อีธาน ไดซัน

อีธาน ซี. ไดซัน  เป็นนักแสดงชาวอเมริกัน ซึ่งเป็นที่รู้จักกันเป็นอย่างดีจากการรับบทเป็นพีทใน "The Inevitable Defeat of Mister & Pete" นอกจากนี้เขายังรับบทเป็นตัวละคร Tiny เพื่อนร่วมชั้นของ ปีเตอร์ ปาร์คเกอร์ในภาพยนตร์ของจักรวาลภาพยนตร์มาร์เวลเรื่อง ' และ '
ชีวิตวัยเด็ก.
อีธาน ซี. ไดซัน เกิดเมื่อปี พ.ศ. 2545 ในลอสแองเจลิส แคลิฟอร์เนีย กับแม่ชาวอเมริกันเชื้อสายจีนและพ่อชาวฟิลิปปินส์ เขาเป็นเหลนของทหารผ่านศึกที่มีชื่อเสียงในสงครามโลกครั้งที่ 2 และนายไปรษณีย์ ลิม ปุน ลี ของสหรัฐ และเป็นหลานชายของนักแสดงหญิงชาวจีน Chow Kwun-Ling แม่ของเขาเป็นนักแสดงชื่อ Corinne Chooey และน้องชายสองคนของเขาก็เป็นนักแสดงเช่นกัน
การ์แซล โบแว

การ์แซล โบแว (เกิด 26 พฤศจิกายน พ.ศ. 2509) เป็นนักแสดงหญิง, บุคคลทางโทรทัศน์, นักเขียน และอดีตนางแบบแฟชั่นชาวอเมริกันเชื้อสายเฮติ เธอเป็นที่รู้จักกันเป็นอย่างดีจากบทบาทการแสดงในซิตคอมเรื่อง "The Jamie Foxx Show" และซีรีส์ชีวิต-อาชญากรรม "NYPD Blue" เธอยังปรากฏตัวในภาพยนตร์เรื่อง "Coming to America" (1988), "White House Down" (2013), และ "" (2017) ในปี ค.ศ. 2020 โบแวกลายเป็นสมาชิกหลักของซีรีส์โทรทัศน์เรียลลิตี "The Real Housewives of Beverly Hills" เธอยังร่วมเป็นพิธีกรในรายการทอล์กโชว์ตอนกลางวัน "The Real" ร่วมกับ Adrienne Bailon, Loni Love และ Jeannie Mai
สำนักวิชาจีนวิทยา มหาวิทยาลัยแม่ฟ้าหลวง

สำนักวิชาจีนวิทยา มหาวิทยาลัยแม่ฟ้าหลวง (อังกฤษ: School of Sinology, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 14 ของมหาวิทยาลัยแม่ฟ้าหลวง เป็นสถาบันการศึกษาด้านจีนวิทยาในสังกัดของมหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ.
สำนักวิชาจีนวิทยาจัดตั้งขึ้นเมื่อวันที่ 16 กรกฎาคม พ.ศ. 2557 ตามแผนพัฒนามหาวิทยาลัยแม่ฟ้าหลวงระยะที่ 3 (พ.ศ. 2555- 2559) นับเป็นสำนักวิชาที่ 14 ของมหาวิทยาลัย ซึ่งได้พัฒนาจากการเป็นสาขาวิชาภาษาจีน ภายใต้สำนักวิชาศิลปศาสตร์ สำนักวิชาจีนวิทยากำหนดวัตถุประสงค์หลักในการดำเนินงานดังนี้ เพื่อสร้างความเป็นเลิศด้านการเรียนการสอน การผลิตงานวิชาการ การสร้างสรรค์งานวิจัย และการให้บริการวิชาการในเรื่องต่างๆ อันเกี่ยวข้องกับประเทศจีน เพื่อผลิตบัณฑิตให้รอบรู้เรื่องจีน ไม่ว่าจะเป็นด้านการเมืองการปกครอง เศรษฐกิจ สังคม ความสัมพันธ์ระหว่างประเทศ ตลอดจนมีความเข้าใจในแนวคิดวิถีจีนเป็นอย่างดี นอกเหนือไปจากความรู้ ความสามารถ และทักษะด้านภาษาจีน เพื่อสร้างพื้นฐานให้แก่นักศึกษาต่างสาขาของมหาวิทยาลัยในด้านความรู้เกี่ยวกับจีน และความเข้าใจในแนวคิดวิถีจีน นอกเหนือไปจากพื้นฐานทักษะภาษาจีน เพื่อเป็นแหล่งข้อมูลในด้านต่างๆ เกี่ยวกับจีน และเป็นศูนย์กลางการติดต่อระหว่างชาวไทยกับชาวจีน และเพื่อแสวงหาความร่วมมือกับองค์กรภาครัฐและภาคเอกชนทั้งในประเทศและต่างประเทศในการพัฒนาภารกิจ คือ การเรียนการสอน งานวิชาการ งานวิจัย การให้บริการวิชาการ และการทำนุบำรุงศิลปวัฒนธรรมด้านต่าง ๆ เกี่ยวกับจีน
หลักสูตร.
ปัจจุบัน สำนักวิชาจีนวิทยา มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี.
คณบดีสำนักวิชาจีนวิทยา มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
เซเลนิส เลย์วา

เซเลนิส เลย์วา (เกิด 26 พฤษภาคม พ.ศ. 2515) เป็นนักแสดงหญิงชาวอเมริกัน เธอเป็นที่รู้จักจากบทบาทของเธอในฐานะ กลอเรีย เมนโดซา ในซีรีส์ชีวิต-ตลกของเน็ตฟลิกซ์เรื่อง "Orange Is the New Black" และปัจจุบันเธอได้แสดงในซีรีส์แนวตลกดราม่าของดิสนีย์พลัส เรื่อง "Diary of a Future President"
ชีวิตส่วนตัว.
เลย์วามีลูกสาวหนึ่งคนชื่อ Alina เธอเป็นผู้สนับสนุนชุมชนกลุ่มบุคคลที่มีความหลากหลายทางเพศ และเปิดเผยในเดือนมิถุนายน ค.ศ. 2015 ว่า Marizol น้องสาวของเธอเป็นบุคคลข้ามเพศ
มกรสังกรานติ

มกรสังกรานติ หรือ อุตตรายัน หรือ มาฆี หรือเรียกสั้น ๆ ว่า สังกรานติ เป็นเทศกาลในปฏิทินฮินดูที่บูชาพระสุรยะ มีการเฉลิมฉลองทุกปีในเดือนตามจันทรคติ เดือนมาฆะซึ่งเทียบเท่าเดือนมกราคมในปฏิทินกริกอเรียน มกรสังกรานติเป็นวันเฉลิมฉลองการเก็บเกี่ยวในอินเดียและเนปาล และเป็นวันที่ที่ฉลองการโยกย้ายของดวงอาทิตย์เข้าสู่มกรราศี (ราศีมังกร), และเป็นวันสิ้นสุดของทักษิณายัน อันเป็นจุดเริ่มต้นของช่วงเวลาที่เวลากลางวันยาวนานกว่ากลางคืน
"มกรสังกรานติ" เป็นหนึ่งในเทศกาลโบราณ ของอินเดียและเนปาลไม่กี่เทศกาลที่มีการฉลองตามวัฏจักรของดวงอาทิตย์ ในขณะที่เทศกาลส่วนใหญ่จะอิงตามวัฏจักรดวงจันทร์ตามในปฏิทินแบบสุริยจันทรคติของฮินดู เนื่องด้วยเป็นเทศกาลตามสุริยคติจึงทำให้ตรงกับช่วงวันเดียวกันตามปฏิทินเกรเกอเรียนทุกปี ซึ่งคือวันที่ 14 หรือ 15 มกราคม ยกเว้นในบางปีเท่านั้น 
มกรสังกรานติยังมีเทศกาลเทียบเท่าอื่น ๆ ทั่วทั้งในแถบอนุทวีปอินเดีย เช่น มาฆะสังกรานติในเนปาล, มาฆพิฆุในรัฐอัสสัม, มาฆี (ซึ่งต่อเนื่องจากโลหรี) ในปัญจาบ หรยาณา และหิมาจัลประเทศ, Sukarat ในอินเดียตอนกลาง, ไตโปงคัล ในทมิฬนาฑู, อุตตรายัน ในคุชราต อุตตราขัณฑ์ และอุตตรประเทศ, Ghughuti ในอุตตรขัณฑ์, มกรสังกรานติ ในโอริสา กรณาฏกะ มหาราษฏระ กัว และแถบเบงกอล (ที่ซึ่งเรียกว่าปูศสังกรานติ) และสังกรานติ ในอานธรประเทศกับเตลังคานา
Selenis Leyva

<ns>0</ns>
 <revision>
 <timestamp>2021-01-14T09:10:37Z</timestamp>
 <contributor>
 <username>Ahcuna</username>
 </contributor>
 <comment>เปลี่ยนทางหน้าไปยัง เซเลนิส เลย์วา</comment>
 <origin>9209383</origin>
 <model>wikitext</model>
 <format>text/x-wiki</format>
แฮนนิบัล เบอริส

แฮนนิบัล เอเมียร์ เบอริส (เกิด 4 กุมภาพันธ์ พ.ศ. 2526) เป็นนักแสดงตลก, นักแสดง, นักเขียน และโปรดิวเซอร์ชาวอเมริกัน เขาเริ่มแสดงตลกในปี พ.ศ. 2545 ขณะเข้าเรียนที่มหาวิทยาลัยเซาเทิร์นอิลลินอยส์ เขาร่วมแสดงในรายการ "The Eric Andre Show" ของ Adult Swim ตั้งแต่ปี ค.ศ. 2012 ถึง 2020 และได้แสดงใน "Broad City" ของ Comedy Central ตั้งแต่ปี ค.ศ. 2014 ถึง 2019
ชีวิตส่วนตัว.
เบอริสเป็นผู้ไม่เชื่อในพระเจ้า หลังจากอาศัยอยู่ในนครนิวยอร์ก เขาย้ายกลับไปที่บ้านเกิดที่ชิคาโกในปี พ.ศ. 2560 และตั้งรกรากอยู่ในย่าน Wicker Park
สวอร์ด (การ์ตูน)

สวอร์ด (ย่อมาจาก Sentient World Observation and Response Department) เป็นหน่วยงานต่อต้านการก่อการร้ายและหน่วยข่าวกรองที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ จุดประสงค์คือเพื่อจัดการกับภัยคุกคามจากต่างดาวต่อความมั่นคงของโลกและเป็นองค์กรที่เกี่ยวกับอวกาศคู่กับ S.H.I.E.L.D. ซึ่งเกี่ยวข้องกับภัยคุกคามในท้องถิ่นของโลก
สมาชิก.
"อดีตสมาชิก:"
จอห์น บาซิโลน

จอห์น บาซิโลน (4 พฤศจิกายน ค.ศ. 1916 – 19 กุมภาพันธ์ ค.ศ. 1945) เป็นเจ้าหน้าที่นายทหารในตำแหน่งยศกันเนอร์รี่ ซาร์เจนท์ (ตำแหน่งยศเทียบเท่ากับจ่าสิบโท) ของเหล่านาวิกโยธินสหรัฐ ที่ได้รับเหรียญมีเดล ออฟ ฮอนเนอร์ สำหรับวีรกรรมอันยอดเยี่ยมและนอกเหนือจากการปฏิบัติหน้าที่ในช่วงยุทธการทุ่งเฮนเดอร์สันในการทัพกัวดัลคะแนล และได้รับเหรียญเนวี ครอสส์ ในภายหลังจากที่เขาเสียชีวิตสำหรับวีรกรรมที่พิเศษในช่วงยุทธการที่อิโวะจิมะ เขาเป็นทหารนาวิกโยธินที่ถูกเกณฑ์มาเพียงคนเดียวที่ได้รับเหรียญอิสริยาภรณ์ทั้งสองเหรียญนี้ในสงครามโลกครั้งที่สอง
เขาได้เข้าเกณฑ์ทหารในเหล่านาวิกโยธินสหรัฐ เมื่อวันที่ 3 มิถุนายน ค.ศ. 1940 ภายหลังจากปฏิบัติหน้าที่เป็นเวลาสามเดือนในกองทัพบกสหรัฐด้วยการปฏิบัติหน้าที่ในฟิลิปปินส์
เขาได้ถูกส่งไปยังอ่าวกวนตานา ประเทศคิวบา และในเดือนสิงหาคม ค.ศ. 1942 เขาได้มีส่วนร่วมในการบุกครองกัวดัลคะแนล ในเดือนตุลาคม เขาและนาวิกโยธินสองคนได้ใช้ปืนกลเพื่อหยุดยั้งการโจมตีของกองกำลังทหารญี่ปุ่นที่มีจำนวนมากมาย
ในเดือนกุมภาพันธ์ ค.ศ. 1945 เขาได้เสียชีวิตในปฏิบัติหน้าที่ในช่วงวันแรกของการบุกครองอิโวะจิมะ ภายหลังจากที่เขาได้ทำลายป้อมบังเกอร์ฝ่ายข้าศึกเพียงลำพังและนำรถถังนาวิกโยธินที่ติดกับระเบิดและถูกปืนใหญ่ข้าศึกระดมยิงใส่ไปยังพื้นที่ปลอดภัย
เขาได้รับเกียรติยศมากมาย รวมทั้งได้มีการใช้ชื่อของเขาสำหรับถนน สถานที่ทางทหาร และเรือพิฆาตสองลำของกองทัพเรือสหรัฐ
ซูเปร์โกปาเดเอสปัญญา ฤดูกาล 2021

ซูเปร์โกปาเดเอสปัญญา ฤดูกาล 2021 เป็นครั้งที่ 37 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้
นี่เป็นรุ่นที่สองโดยตรงที่จะลงเล่นภายใต้รูปแบบใหม่กับสี่ทีม. พวกเขาประกอบไปด้วย ลาลิกา ฤดูกาล 2019–20 แชมเปียนส์ เรอัลมาดริด, รองชนะเลิศ ลาลิกา ฤดูกาล 2019–20 บาร์เซโลนา, และ โกปาเดลเรย์ ฤดูกาล 2019–20 ผู้เข้าชิง อัตเลติกเดบิลบาโอ และ เรอัลโซซิเอดัด. การแข่งขันตอนแรกจะจัดขึ้นในประเทศ ซาอุดีอาระเบีย เหมือนปีก่อน, แต่ข้อจำกัดเนื่องจาก การระบาดทั่วของโควิด-19 บังคับให้ทีมที่เหลืออยู่ในประเทศสเปน. รอบรองชนะเลิศจะจัดขึ้นในเมืองของ กอร์โดบา และ มาลากา, ในวันที่ 13 และ 14 มกราคม ค.ศ. 2021. รอบชิงชนะเลิศจะลงเล่นที่ สนามกีฬาลาการ์ตูฆา ใน เซบิยา ในวันที่ 17 มกราคม ค.ศ. 2021.
การคัดเลือก.
รายการนี้จะประกอบไปด้วยผู้เข้าชิงชนะเลิศจากสองถ้วยที่มาจากโกปาเดลเรย์ ฤดูกาล 2019–20 (มีการจบล่าช้าออกไปเนื่องจากการกักตัวและมีสถานะไม่สามารถลงเล่นให้จบในปี ค.ศ. 2020) และทีมที่มีอันดับสูงที่สุดที่เหลือที่มาจากลาลิกา ฤดูกาล 2019–20 ที่ไม่ได้ผ่านการรับรองในการลงเล่นฟุตบอลถ้วยรอบสุดท้าย.
ทีมที่เข้ารอบ.
สี่ทีมด้านล่างนี้ที่เข้ารอบสำหรับรายการ
การจับสลาก.
การจับสลากจัดขึ้นเมื่อวันที่ 17 ธันวาคม ค.ศ. 2020 ที่สำนักงานใหญ่ราชสหพันธ์ฟุตบอลสเปนในลาซิวดัดเดลฟุตโบล. มันเป็นการจัดขึ้นภายใต้ข้อกำหนดที่ว่าเรอัลมาดริดและบาร์เซโลนาไม่สามารถเผชิญหน้าพบกันเองได้ในรอบรองชนะเลิศ.
นัด.
เวลาทั้งหมดคือที่ระบุไว้ใน เวลายุโรปกลาง (UTC+1).
หมายเหตุ.
<templatestyles src="Reflist/styles.css" />
สเตอร์ลิง เค. บราวน์

สเตอร์ลิง เคลบี บราวน์ (เกิด 5 เมษายน พ.ศ. 2519) เป็นนักแสดงชาวอเมริกัน
เขายังพากย์เสียงตัวละครใน "The Angry Birds Movie 2" และ "Frozen II" (ทั้งสองเรื่องในปี ค.ศ. 2019)
บราวน์ถูกรวมอยู่ใน "100 บุคคลที่มีอิทธิพลมากที่สุด"ของนิตยสาร "Time" ประจำปี ค.ศ. 2018
แดเนียล คาลูยา

แดเนียล คาลูยา (เกิด 24 กุมภาพันธ์ ค.ศ. 1989) เป็นนักแสดงชาวบริติช–ยูกันดา เริ่มต้นการเป็นนักแสดงมาจากละครเวทีตั้งแต่ช่วงวัยรุ่นโดยเขาเริ่มเป็นที่รู้จักจากการแสดงในละครโทรทัศน์ของประเทศอังกฤษเรื่อง "Skins - ซ่าส์เข้าเส้น" ซึ่งเขาแสดงละครเรื่องดังกล่าวอยู่ 2 ซีซั่นระหว่างปี 2007–2009 และได้ร่วมเขียนบทละครด้วยในบางตอน ต่อมาเขาได้แสดงในภาพยนตร์ทางโทรทัศน์ของช่องบีบีซีวันเรื่อง "ด๊อกเตอร์ฮู กู้วิกฤตจักรวาล ภาคพิเศษ: ผ่ามิติหลุมจักรวาล" โดยเป็นภาคพิเศษของละครโทรทัศน์เรื่องดอกเตอร์ฮู คาลูยาได้รับคำชื่นชมจากวงการละครเวทีสำหรับการรับบทเป็นนักมวยผิวสีในการแสดงละครเวทีเรื่อง "Sucker Punch" ที่โรงละครรอยัลคอร์ต ลอนดอน โดยเขาได้รับรางวัล Evening Standard Award และ Critics' Circle Theatre Award สำหรับนักแสดงหน้าใหม่ดีเด่น
ซิเดล โนเอล

ซิเดล โนเอล (เกิด 16 กรกฎาคม พ.ศ. 2528) เป็นนักแสดงและอดีตนักกีฬาชาวอเมริกัน ซึ่งเป็นที่รู้จักกันดีในบทบาทของเธอในฐานะ Cherry "Junkchain" Bang ใน "GLOW"
ชีวิตในวัยเด็ก.
โนเอลเกิดที่ฟลอริดา เธอเรียนที่มหาวิทยาลัยจอร์เจียด้วยทุนการศึกษา
เดนเซล วิทาเกอร์

เดนเซล ดอมินิก วิทาเกอร์ (เกิด 15 มิถุนายน พ.ศ. 2533) เป็นนักแสดงชาวอเมริกัน
ผลงานภาพยนตร์ที่โดดเด่นของเขา ได้แก่ "The Great Debaters", "Training Day" และ "Black Panther" รวมถึงรายการทีวี "ER", "Brothers & Sisters" และ "The War At Home"
เขายังทำงานเป็นผู้ช่วยผู้กำกับเสียงสำหรับภาพยนตร์เรื่อง "" ปี ค.ศ. 2010
ไมเคิล เจมส์ ชอว์

ไมเคิล เจมส์ ชอว์ (เกิด 16 กันยายน พ.ศ. 2529) เป็นนักแสดงและนักเขียนชาวอเมริกันจากนครนิวยอร์ก เขาเป็นที่รู้จักกันเป็นอย่างดีในบทบาทประจำของเขาในบทเจ้าหน้าที่เอฟบีไอ แดริล/"ไมค์" ในละครโทรทัศน์เรื่อง "Limitless" ชอว์ยังมีบทบาทสมทบใน "Constantine" รับบท Papa Midnite และมีบทบาทสั้นๆ หลายบทบาท เช่น "Don-o-mite" and "Today _ _ cks" เขายังมีบทบาทเล็ก ๆ ใน "Roots" รับบท Marcellus ชอว์รับบทCorvus Glaive ในภาพยนตร์จักรวาลภาพยนตร์มาร์เวลเรื่อง ' และ '.
ทอม วอห์น-ลอว์เลอร์

ทอม วอห์น-ลอว์เลอร์ (เกิด 4 พฤศจิกายน พ.ศ. 2520) เป็นนักแสดงชาวไอริช เขาเป็นที่รู้จักกันเป็นอย่างดีในไอร์แลนด์จากบทบาทของเขาในฐานะ Nigel 'Nidge' Delaney ในซีรีส์ RTÉ One เรื่อง "Love/Hate" (2010–2014) และเป็นที่รู้จักในระดับสากลจากบทบาท Ebony Maw ใน ' และภาคต่อ '
ชีวิตในวัยเด็ก.
วอห์น-ลอว์เลอร์เกิดที่ ดันดรัม ดับลิน ประเทศไอร์แลนด์ เขาเข้าเรียนที่ De La Salle College Churchtown ซึ่งเป็นโรงเรียนมัธยมชายล้วนในดับลิน 14 เขาจบการศึกษาจาก Trinity College Dublin โดยได้รับปริญญาสาขา Drama Studies และศึกษาต่อที่ Royal Academy of Dramatic Art ในลอนดอน ประเทศอังกฤษ
วัดรางบัว (กรุงเทพมหานคร)

วัดรางบัว เป็นวัดราษฎร์สังกัดคณะสงฆ์มหานิกาย ตั้งอยู่ริมคลองภาษีเจริญและคลองรางบัว ในแขวงบางหว้า เขตภาษีเจริญ กรุงเทพมหานคร มีเนื้อที่ 11 ไร่ 1 งาน 86 ตารางวา ปัจจุบันมีพระครูพิทักษ์ปทุมกิจ (เชาวลิต) เป็นเจ้าอาวาส 
วัดรางบัวตั้งวัดเมื่อ พ.ศ. 2383 ในรัชสมัยพระบาทสมเด็จพระนั่งเกล้าเจ้าอยู่หัว โดยประชาชนได้ช่วยกันสร้างวัดนี้ วัดได้รับพระราชทานวิสุงคามสีมาครั้งหลังเมื่อวันที่ 31 มีนาคม พ.ศ. 2502 ในอดีต บริเวณวัดเป็นสวนหมาก สวนพลู สวนมะพร้าว ที่ทำการอำเภอภาษีเจริญเดิมซึ่งตั้งขึ้นเมื่อปี พ.ศ. 2442 ตัวอาคารตั้งอยู่ริมคลองตรงวัดรางบัว อาคารเสนาสนะต่าง ๆ ได้แก่ อุโบสถหลังใหม่ที่สร้างแทนอุโบสถหลังเก่าที่ชำรุดทรุดโทรม กุฏิสงฆ์จำนวน 15 หลัง ปูชนียวัตถุ ได้แก่ พระประธานในอุโบสถมีนามว่า "หลวงพ่อสามสี" เป็นพระพุทธรูปปางสมาธิ หน้าตักกว้าง 50 เซนติเมตร สร้างด้วยทองแดงและสำริด มีรูปหล่ออดีตเจ้าอาวาสสองรูป คือ หลวงพ่อปึกกับหลวงพ่อพึ่ง นอกจากนี้ในวัดยังมีพระพุทธรูปปิดตา เทพทันใจ พระพิฆเนศ
วัดรางบัวมีเกจิอาจารย์ นามว่า พระครูวิทยานุโยค (พึ่ง) ได้รับแต่งตั้งเป็นเจ้าอาวาสเมื่อ พ.ศ. 2455 หลังจากท่านได้รับพระราชทานสมณศักดิ์เป็นพระครูสัญญาบัตร ชาวบ้านและลูกศิษย์จึงขออนุญาตสร้างเหรียญรูปท่านเพื่อแจกในงานฉลองสมณศักดิ์ ซึ่งท่านก็อนุญาต นับเป็นเหรียญรุ่นแรกของท่าน เหรียญรุ่นนี้ทำเป็นเหรียญอัลปากา กล่าวกันว่า มีนายตำรวจท่านหนึ่งทราบว่าเหรียญนี้ยิงไม่ออก จึงได้ไปขอเหรียญนี้มาจากวัด และทดลองยิงดูปรากฏว่ายิงไม่ออก
ฝ่าปริศนาตะลุยโลกเบื้องหลัง

ฝ่าปริศนาตะลุยโลกเบื้องหลัง (; โรมาจิ: "Ura Sekai Pikunikku") เป็นซีรีส์นิยายแนววิทยาศาสตร์และยูริ เขียนเรื่องโดยอิโอริ มิยาซาวะ วาดภาพประกอบโดยชิรากาบะ การดำเนินเรื่องอิงจากจากนิยายเรื่อง "Roadside Picnic" ของ Arkady และ Boris Strugatsky ตีพิมพ์โดยสำนักพิมพ์ฮายากาวะโชโบะ วางจำหน่ายตั้งแต่เดือนกุมภาพันธ์ พ.ศ. 2560 ปัจจุบันวางจำหน่ายถึงเล่มที่ 7 ได้รับการดัดแปลงเป็นหนังสือการ์ตูน วาดภาพโดยเอโตะ มิซุโนะ ตีพิมพ์ในนิตยสาร"โชเน็งกังกังรายเดือน" นิตยสารการ์ตูน"โชเน็ง"ของสำนักพิมพ์สแควร์เอนิกซ์ตั้งแต่เดือนกุมภาพันธ์ พ.ศ. 2561 ตีพิมพ์เป็นหนังสือการ์ตูนรวมเล่มถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Liden Films และ Felix Film ออกอากาศระหว่างเดือนมกราคมถึงเดือนมีนาคม พ.ศ. 2564 
ในประเทศไทย สำนักพิมพ์เซนชูถือลิขสิทธิ์รูปแบบหนังสือการ์ตูนของ"ฝ่าปริศนาตะลุยโลกเบื้องหลัง" รูปแบบอนิเมะมีการเผยแพร่พร้อมบทบรรยายใต้ภาพภาษาไทยในแอปพลิเคชัน Bilibili และ POPS
เรื่องย่อ.
นักศึกษามหาวิทยาลัยชื่อคามิโคชิ โซราโอะสำรวจ "ประตู" ที่นำทางแบบสุ่มไปสู่โลกเบื้องหลัง - โลกคู่ขนานที่เรื่องเล่าสยองขวัญบนอินเทอร์เน็ตและตำนานเมืองปรากฏขึ้นเป็นจริง โซราโอะหวิดตายในโลกเบื้องหลังขณะเผชิญหน้ากับสัตว์ประหลาดในเรื่องเล่าสยองขวัญ แต่ได้รับการช่วยเหลือจากนิชินะ โทริโกะ หญิงสาวผู้มีทักษะในการยิงปืนและกำลังตามหาเพื่อนที่หายตัวไป
ให้เสียงโดย: ณปุญญ์ ขวัญกมล
ให้เสียงโดย: อธิตญา บุรณนัฏ
ให้เสียงโดย: รินะ ฮิดากะ
ให้เสียงโดย: มิยุ โทมิตะ
พระวิสุทธาธิบดี

พระวิสุทธาธิบดี เป็นราชทินนามพระราชาคณะเจ้าคณะรอง ชั้นหิรัญบัฏ พระราชทานแก่พระภิกษุฝ่ายมหานิกาย
ฐานานุกรม.
ผู้ได้รับพระราชทานสมณศักดิ์ที่ พระวิสุทธาธิบดี มีฐานานุศักดิ์ตั้งฐานานุกรมได้ 8 รูป ดังนี้
วัดกลางบางแก้ว

วัดกลางบางแก้ว เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำท่าจีน ในหมู่ที่ 2 บ้านปากคลองบางแก้ว ตำบลนครชัยศรี อำเภอนครชัยศรี จังหวัดนครปฐม
ประวัติ.
วัดกลางบางแก้วเดิมมีชื่อว่า วัดคงคาราม คนทั่วไปแถบนครชัยศรีมักเรียกว่า วัดกลาง จากหลักฐานที่พบ สันนิษฐานว่าสร้างขึ้นสมัยตั้งแต่สมัยอยุธยาตอนปลายและเจริญรุ่งเรืองในยุครัตนโกสินทร์ตราบจนปัจจุบัน ในอดีต อุโบสถหลังเก่ามีภาพจิตรกรรมฝาผนังเรื่องพุทธประวัติที่งดงามมาก โดยเฉพาะตอนมารผจญ แต่เกิดเพลิงไหม้เมื่อเดือนกรกฎาคม พ.ศ. 2541 ทำให้อุโบสถเสียหายหมดทั้งหลัง จากสภาพโบราณวัตถุภายในวัด เป็นต้นว่าอุโบสถ ใบเสมา และวิหาร ตลอดจนพระพุทธรูปหินทรายแดงซึ่งเป็นพระประธานในอุโบสถ คือ "หลวงพ่อโต" ทำให้ทราบว่าวัดกลางบางแก้วนี้ไดรับการปฏิสังขรณ์ซ่อมสร้างสืบต่อกันเรื่อยมา
อาคารเสนาสนะและพิพิธภัณฑ์พระพุทธวิถีนายก.
สิ่งที่น่าสนใจภายในวัด คือ หอไตร ลักษณะเป็นแบบอาคารทรงไทย ส่วนบนสอบเล็กน้อยเข้าหาแนวกึ่งกลาง ในแนวยาวของผนังด้านทิศใต้สระน้ำ มีขนาดกว้าง 10.4 เมตร ยาว 14 เมตร เห็นได้ชัดว่าเป็นสระที่ขุดขึ้นสำหรับหอไตรโดยเฉพาะผนังทั้งสี่ด้าน ก่ออิฐกรุแน่นหนาโดยรอบ ไม่เหมือนกับบางแห่งที่มีสระน้ำใหญ่แล้วมีหอไตรตั้งอยู่เป็นส่วนหนึ่งของสระ แต่สระนี้มีขนาดรับกันพอดีกับหอไตร ภายในหอไตรแต่เดิมเป็นที่เก็บคัมภีร์และสมุดข่อย ตู้ลายรดน้ำจำนวน 5 ตู้ และของเก่าบางอย่างเอาไว้ค่อนข้างหนาแน่นและไม่เป็นระเบียบ ปัจจุบันทางวัดได้นำคัมภีร์สมุดข่อยและข้าวของต่าง ๆ ไปจัดแสดงไว้อย่างเป็นระเบียบในพิพิธภัณฑ์พระพุทธวิถีนายกซึ่งเป็นอาคารใหญ่ทางด้านหน้าของหอไตร 
ภายในมีพิพิธภัณฑ์พระพุทธวิถีนายก เก็บรักษาโบราณวัตถุและศิลปวัตถุล้ำค่าต่าง ๆ รวมทั้งข้าวของเครื่องใช้ของอดีตเจ้าอาวาส 2 รูป คือ หลวงปู่บุญหรือท่านเจ้าคุณพุทธวิถีนายก (บุญ ขันธโชติ) ซึ่งปกครองวัดตั้งแต่ปี พ.ศ. 2429–2478 และหลวงปู่เพิ่ม พระพุทธวิถีนายก (เพิ่ม ปุญญวสโน) ภายในแบ่งเป็น 3 ชั้น ชั้นล่างจัดแสดงประวัติและข้าวของเครื่องใช้ของหลวงปู่บุญและหลวงปู่เพิ่ม เครื่องราง วัตถุมงคล และพระบูชาของหลวงปู่ อีกส่วนหนึ่งจัดเป็นเรื่องตัวยาไทย สมุนไพร ยารักษาโรค ปฏิทินโหราศาสตร์เขียนด้วยลายมือหลวงปู่ นอกจากนี้ มีคัมภีร์ใบลาน สมุดข่อย ตำราโหราศาสตร์ ตำรายาไทย สมุดภาพพระมาลัย ชั้นที่สองจัดแสดงเครื่องถ้วยชามของใช้ แก้วเจียระไน เครื่องทองเหลือง ธรรมาสน์มุกของหลวงปู่บุญ ชั้นที่สามจัดแสดงพระบุเงิน ธรรมาสน์บุษบกเก่าสลักไม้ลงรักปิดทองและกุฏิเก่าของหลวงปู่ที่นำมาประกอบในลักษณะเดิม เพื่อประดิษฐานหุ่นขี้ผึ้งของหลวงปู่เหมือนสมัยที่ท่านยังมีชีวิตอยู่
อุโบสถหันสู่แม่น้ำ ทำให้อาคารหันไม่ตรงทิศเท่าใดนัก
วัตถุมงคล.
วัดมีวัตถุมงคลสร้างโดยหลวงปู่เจือ เช่น เหรียญเสมาหลวงปู่เจือ รุ่น 1 พ.ศ. 2534 เนื้อเงิน เนื้อกะไหล่ทอง รูปหล่อลอยองค์ รูปเหมือนบูชา พระพิฆเนศวรบูชา พระกริ่งนเรศวรตรึงไตรภพ พระพิมพ์ปรกโพธิ์เนื้อผง พระนางพญาสะดุ้งกลับเนื้อผงขมิ้นเสก และเนื้อดินเผา พระพิมพ์เศียรโล้น พระพิมพ์ซุ้มแหลม พระขุนแผนเคลือบ เหรียญหล่อหลวงปู่เจือ พระปิดตา เนื้อผง ผ้ายันต์ และยาจินดามณี
วัดกาหลง (จังหวัดสมุทรสาคร)

วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านกาหลงบน ตำบลกาหลง อำเภอเมืองสมุทรสาคร จังหวัดสมุทรสาคร
แต่เดิมพื้นที่วัดเป็นพื้นที่ลุ่ม รอบ ๆ เป็นป่าไม้เบญจพรรณ ราวปี พ.ศ. 2367 มีพระภิกษุรูปหนึ่งได้เดินทางมาจากกรุงเทพฯ เห็นว่าเป็นภูมิประเทศที่เหมาะสมในการสร้างวัด จึงได้ชักชวนญาติโยมช่วยกันบูรณปฏิสังขรณ์ ต่อมาได้อาราธนาพระภิกษุซึ่งเป็นคนพื้นบ้านกาหลง มาเป็นผู้ปกครองและได้ทำนุบำรุงให้มีความเจริญขึ้น ตั้งเป็นวัดเมื่อ พ.ศ. 2367 ได้รับพระราชทานวิสุงคามสีมาเมือ พ.ศ. 2498
ปูชนียวัตถุในวัดได้แก่ รูปปั้นองค์หลวงพ่อสุด หลวงพ่อกาหลง พระพุทธชินราชจำลอง หลวงพ่อทอง พระสีวลี หลวงพ่อโสธร เป็นต้น
วัดมีชื่อเสียงจากเรื่องวัตถุมงคลที่สร้างโดยพระครูสมุทรธรรมสุนทร (สุด สิริธโร) มีชื่อเสียงโด่งดังไปทั่วและเป็นพระอาจารย์ของตี๋ใหญ่ จอมโจรชื่อดังในอดีต ด้วยร่ำลือกันว่าท่านเป็นคนมอบเครื่องรางของขลังให้ตี๋ใหญ่ ทำให้รอดพ้นแคล้วคลาดจากการถูกเจ้าหน้าที่บ้านเมืองเข้าจับกุม ท่านยังเป็นเกจิต้นตำรับยันต์ตะกร้อที่มีพุทธคุณด้านอยู่ยงคงกระพันชาตรี ยันต์ตะกร้อเป็นยันต์ที่หลวงพ่อสุดได้จัดทำขึ้นมา ด้วยการปลุกเสกลงอาคม โดยใช้ภาษาขอม เขมร และลาว ได้รับความนิยมจากบรรดาสานุศิษย์เป็นอย่างยิ่ง
วัดกาหลง (จังหวัดสมุทรปราการ)

วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านกาหลง ตำบลเปร็ง อำเภอบางบ่อ จังหวัดสมุทรปราการ ที่ดินตั้งวัดมีเนื้อที่ 11 ไร่ 3 งาน 20 ตารางวา
วัดกาหลงสร้างเมื่อ พ.ศ. 2477 โดยมีนายวุ่นและนางจันทร์ จีนกลับ เป็นผู้ถวายที่ดินและดำเนินการสร้างวัด ในการบูรณะวัดบำรุงวัดก็ได้อาศัยผู้สร้างวัดพร้อมกับลูกหลานและประชาชนในท้องถิ่นนี้ร่วมใจกันเสมอมา วัดกาหลงได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2495 ได้รับพระราชทานวิสุงคามสีมาอีกครั้งเมื่อ พ.ศ. 2531 เขตวิสุงคามสีมากว้าง 12.20 เมตร ยาว 29.40 เมตร ได้ผูกพัทธสีมาเมื่อ พ.ศ. 2497
ปูชนียวัตถุของวัดได้แก่ หลวงพ่อใหญ่ หลวงพ่อดำ หลวงพ่อขาว หลวงพ่อปานหน้าตัก 84 นิ้ว และศาลแม่ตะเคียน
วัดตลาดเหนือ

วัดตลาดเหนือ เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำเจ้าพระยาฝั่งตะวันตก ในหมู่ที่ 3 บ้านตลาดใต้ ตำบลบางขะแยง อำเภอเมืองปทุมธานี จังหวัดปทุมธานี ปัจจุบันมีพระครูปลัด สาธิต ปิยวณฺโณ เป็นเจ้าอาวาส
วัดตลาดเหนือหรือที่เรียกสั้น ๆ ว่า วัดเหนือ สร้างเมื่อวันที่ 6 มกราคม พ.ศ. 2431 ได้รับพระราชทานวิสุงคามสีมาเมื่อวันที่ 16 มกราคม พ.ศ. 2440 พื้นที่ตั้งวัดที่เป็นตลาดซื้อขายทางเรือ คือเดิมเป็นตลาดน้ำมาก่อน ต่อมาสร้างวัดขึ้นจึงขนานนามว่า "วัดตลาดเหนือ" เนื่องจากบริเวณใกล้เคียงมีวัดอีกวัดหนึ่ง ชื่อว่า วัดตลาดใต้
พระเจดีย์ย่อมุมไม้สิบสองตั้งอยู่บนเรือสำเภาซึ่งจมอยู่ใต้ดิน หันหัวเรือไปทางทิศเหนือมณฑปสร้างครอบพระเจดีย์ และพระพุทธรูปโบราณศิลปะแบบอู่ทอง เนื้อสำริดลงรักปิดทอง ขนาดหน้าตัก 60 เซนติเมตร พระพุทธรูปปางมารวิชัยองค์นี้มีนามว่า "หลวงพ่อสำเภาทอง" ตามสถานที่พบ หลังคามณฑปด้านหันออกแม่น้ำเจ้าพระยา เจดีย์องค์เล็กภายในมณฑปด้านทิศเหนือ มีหม้อและไหที่นำมาเป็นโครงสร้างของเจดีย์เพื่อเพิ่มความแข็งแรงให้กับตัวเจดีย์
ทางวัดจัดงานนมัสการปิดทองประจำปีกลางเดือนกุมภาพันธ์ทุกปี
วัดพรหมรังษี (เขตดอนเมือง)

วัดพรหมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร วัดมีพื้นที่ 24 ไร่ วัดยังเป็นศูนย์สมุนไพรครบวงจรและเป็นที่ตั้งของสภาวัฒนธรรมเขตดอนเมือง
ประวัติ.
วัดพรหมรังษีสร้างขึ้นเมื่อปี พ.ศ. 2520 โดยคณะศิษยานุศิษย์ที่มีความเคารพศรัทธาในสมเด็จพระพุฒาจารย์ (โต พฺรหฺมรํสี) ได้รับอนุญาตตั้งวัดเมื่อวันที่ 9 กรกฎาคม พ.ศ. 2529 และได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2535
สังเวชนียสถานและปูชนียวัตถุ.
จุดเด่นของวัด คือ สังเวชนียสถาน 4 ที่จำลองแบบมาจากสถานที่จริงในชมพูทวีป วัดได้เริ่มจากการสร้าง "ปราสาทพุทธมารดา" ซึ่งเป็นสถานที่ประสูติของพระพุทธเจ้า ภายนอกเป็นสถาปัตยกรรมแบบไทย ส่วนด้านในมีรูปหล่อองค์พุทธมารดาและพระรูปของพระพุทธเจ้าปางประสูติประดิษฐานไว้ สถานที่ตรัสรู้ของพระพุทธเจ้า คือ "เจดีย์พุทธคยา" อีกทั้งด้านหลังองค์เจดีย์ยังมีต้นพระศรีมหาโพธิ์ ด้านบนเจดีย์ก็ยังใช้เป็นอุโบสถของวัด มีพระประธานประดิษฐานอยู่ถึง 28 องค์ด้วยกัน ซึ่งก็เป็นตัวแทนพระพุทธเจ้าในอดีตทั้ง 28 พระองค์
วัดได้จำลองสถานที่แสดงปฐมธรรมเทศนา คือ "พระสถูปเจดีย์ สถานที่แสดงปฐมธรรมเทศนา" ภายในสถูปเจดีย์ก็มีรูปหล่อพระพุทธเจ้าทรงกำลังแสดงพระธรรมเทศนาโปรดปัญจวัคคีย์ซึ่งกำลังนั่งพนมมือฟังธรรมจากพระพุทธองค์อยู่ ไม่ไกลกันนั้นก็คือ "พระสถูปเจดีย์ สถานที่ปรินิพพาน" ภายในมีรูปหล่อพระพุทธเจ้าในปางปรินิพพานประดิษฐานอยู่บนแท่นรูปร่างคล้ายภูเขาย่อม ๆ
นอกจากวัดยังมี "วิหารสมเด็จฯ โต" ภายในวิหารนั้นนอกจากจะเป็นที่ประดิษฐานพระพุทธรูปต่าง ๆ แล้ว ยังมีรูปเหมือนสมเด็จพระพุฒาจารย์ (โต พฺรหฺมรํสี) อยู่หลายองค์ในหลายอิริยาบถด้วยกัน และมี "พระสมเด็จชินปัญชรสมณโคดมเจ้า" พระพุทธรูปองค์ใหญ่ตั้งอยู่กลางแจ้ง
วัดกุนนทีรุทธาราม

วัดกุนนทีรุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรัชดาภิเษก เขตดินแดง กรุงเทพมหานคร วัดมีเนื้อที่ 9 ไร่ 50 ตารางวา 
วัดกุนนทีรุทธารามหรือที่ชาวบ้านเรียกว่า วัดห้วยขวาง มีประวัติไม่แน่ชัด จากคำบอกเล่า บอกว่านางคล้าย ไม่ทราบนามสกุล เป็นผู้ให้ที่ดินสร้างวัดเป็นคนแรก ต่อมานายฟ้อน ซื่อสัตย์ ได้บริจาคที่ดินเพิ่มขึ้นอีก รวมแล้วเกือบ 8 ไร่เศษ ในปี พ.ศ. 2428 ต่อมาในปี พ.ศ. 2504 พระครูโอภาสธรรมโสภณ (จำรัส คนฺธสีโล) เจ้าอาวาสองค์ปัจจุบัน ได้บูรณะเสนาสนะต่าง ๆ ในวัดและสร้างอุโบสถหลังใหม่ ได้รับพระราชทานวิสุงคามสีมาเมื่อวันที่ 7 มกราคม พ.ศ. 2512
อุโบสถที่เสาทำด้วยไม้ แต่กำแพงก่ออิฐถือปูนและเครื่องบนใช้ไม้ทำทั้งหลัง ทรงไทย หลังคา มุงกระเบื้อง ว่ากันว่าเป็นฝีมือชาวบ้านที่ร่วมแรงร่วมใจกันทำ ทำให้รูปแบบการก่อสร้างในแต่ละส่วนมีความแตกต่างกัน เช่น ประตู หน้าต่าง หน้าบัน วัดยังเป็นแหล่งรวมรูปหล่อจำลองและพระพุทธรูปสำคัญคือ รูปหล่อของหลวงปู่ปั้น ยังมีเจ้าแม่ตะเคียนเงิน เจ้าแม่ตะเคียนทอง ซึ่งมีการขุดพบต้นตะเคียนทั้งสองต้นนี้จากใต้น้ำลึกกว่า 100 เมตร ที่กลางทุ่งนา จังหวัดอ่างทอง
ตูเว ยานซอน

ตูเว มารีกา ยานซอน (9 สิงหาคม ค.ศ. 1914 – 27 มิถุนายน ค.ศ. 2001) เป็นนักเขียน, ผู้แต่งนวนิยาย, จิตรกร, นักวาดภาพประกอบ และนักเขียนการ์ตูนช่องชาวฟินแลนด์ที่พูดภาษาสวีเดน ยานซอนศึกษาวิชาศิลปะตั้งแต่ ค.ศ. 1930 ถึง 1938 ที่สต็อกโฮล์ม, เฮลซิงกิ และปารีส
ยานซอนเป็นผู้แต่งหนังสือ "มูมิน" ซึ่งเริ่มใน ค.ศ. 1945 ด้วย "มูมินกับน้ำท่วมใหญ่" จากนั้นก็แต่งอีกสองเล่ม คือ "ดาวหางในเมืองมูมิน" และ "มนตร์มูมิน" ที่เผยแพร่ใน ค.ศ. 1946 และ 1948 ตามลำดับ ทั้งสามเล่มประสบความสำเร็จทางการค้า ด้วยผลงานของเธอทำให้เธอได้รับเหรียญฮันส์ คริสเตียน แอนเดอร์เซนภายใต้หัวข้อ หนังสือสำหรับเด็กใน ค.ศ. 1966
ยานซอนเขียนนิยายหกเล่ม รวมไปถึง "Sommarboken" ("The Summer Book") และหนังสือเรื่องสั้น 5 เล่มสำหรับผู้ใหญ่
ญะบัลอะษัรบ์

ญะบัลอะษัรบ์  คือภูเขาลูกหนึ่งในเขตผู้ว่าราชการบาริก ประเทศซาอุดีอาระเบีย ตัวภูเขาประกอบด้วยหินตะกอนที่มีต้นกำเนิดในยุคจูแรสซิก ยุคครีเทเชียส และยุคเทอร์เชียรีเป็นหลัก
วัดทองสัมฤทธิ์

วัดทองสัมฤทธิ์ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร วัดมีเนื้อที่ประมาณ 5 ไร่ ปัจจุบันมีพระครูสุนทรกิจจานุวัตร (สมพงษ์ ธมฺมพโล) เป็นเจ้าอาวาส
วัดทองสัมฤทธิ์สร้างเมื่อ พ.ศ. 2458 เดิมมีนามว่า วัดตารุ่ง โดยที่ตารุ่งเป็นผู้สร้าง ต่อมานายทองและนางริดได้บูรณปฏิสังขรณ์ต่อ และโดยเหตุที่ตารุ่งได้ยืมเงินตนมาสร้างวัด เมื่อตนเองได้สร้างสืบต่อมาจึงขนานนามใหม่เป็น "วัดทองสัมฤทธิ์" ตามชื่อตน แต่ชาวบ้านยังมีเรียกนามว่า "วัดตารุ่ง" หรือ วัดบึงใหญ่ ตามชื่อบ้านที่ตั้งวัด วัดนี้ได้รับพระราชทานวิสุงคามสีมาสีมาเมื่อประมาณ พ.ศ. 2462 ได้รับพระราชทานวิสุงคามสีมาครั้งหลังเมื่อวันที่ 14 กุมภาพันธ์ พ.ศ. 2537
ที่ตั้งวัดเป็นที่ราบลุ่ม พระอุโบสถกว้าง 6 เมตร ยาว 12 เมตร ศาลาการเปรียญและหอสวดมนต์สร้างเป็นแบบทรงไทย ปูชนียวัตถุมีพระประธานปูนปั้นปิดทอง หน้าตักกว้าง 3 ฟุต และมีโรงเรียนระดับประถมศึกษาของกรุงเทพมหานครตั้งอยู่ภายในวัด
หวัง ต้าลู่

หวัง ต้าลู่ (อักษรโรมัน: Wang Talu; เกิด 29 พฤษภาคม ค.ศ. 1991) หรือ ดาร์เรน หวัง  เป็นนักแสดงชาวไต้หวัน เข้าวงการจากการแสดงมิวสิกวิดีโอเพลง ถ่ายแบบ และโฆษณา เริ่มเป็นที่รู้จักและมีชื่อเสียงจากภาพยนตร์ไต้หวันเรื่อง "Our Times" "กาลครั้งหนึ่ง...ความรัก" (我的少女時代) ซึ่งฉายในปี ค.ศ. 2015 หลังจากนั้นก็มีผลงานมากมายทั้งในไต้หวันและจีน เช่น ภาพยนตร์จีนเรื่อง "จูบนั้นแปลว่าฉันรักเธอ" (一吻定情; "Fall in Love at First Kiss"), ซีรีส์จีนเรื่อง "หมาป่าจอมราชันย์" (狼殿下; The Wolf) 
ชีวิตส่วนตัว.
ในชีวิตจริง หวัง ต้าลู่ มีฐานะร่ำรวย เขาเป็นทายาทรุ่นที่ 2 ของธุรกิจยักษ์ใหญ่ในไต้หวัน บิดาของเขายังเป็นนักสะสมของเก่าที่มีชื่อเสียงในไต้หวัน และมีอิทธิพลกว้างขวางในวงการสะสมของเก่า และแวดวงศิลปะ 
ผลงานการแสดง.
ละคร.
ละคร/ซีรีส์ จีน 
ละคร/ซีรีส์ ไต้หวัน
ซะละอ์ (ประเทศซาอุดีอาระเบีย)

ซะละอ์  เป็นภูเขาในมะดีนะฮ์ ประเทศซาอุดีอาระเบีย
เขาซะละอ์อยู่ใน "อำเภอมัสยิดทั้งเจ็ด" ในเทศบาลมะดีนะฮ์ โดยซะละอ์ หมายถึง "ถูกฝาน" เพราะตัวภูเขาดูเหมือนถูกสับไปหลายครั้ง
ศาสดามุฮัมมัดเคยขอดุอาอ์ต่ออัลลอฮ์ให้ตนชนะสงครามสนามเพลาะบนเขาซะละอ์ นอกจากนี้ ภูเขานี้ถูกกล่าวถึงในบางฮะดีษ เช่น ดุอาอ์ขอฝน การอภัยโทษกะอับ อิบน์ มาลิก
อัลฮัมดานี กล่าวถึงภูเขาลูกนี้ในหนังสือ "Geography of Arabian Peninsula" ว่าเป็นส่วนหนึ่งของเมืองมะดีนะฮ์ในช่วง 150 ปีหลังจากมุฮัมมัด อุมัรและอะลี ชื่อของเศาะฮาบะฮ์ของท่านศาสดา ถูกสลักลงบนหินที่ยอกเขา
เขาซะละอ์ถูกกล่าวไว้ในคัมภีร์ไบเบิล ซึ่งสามารถอิงถึงศาสดาของศาสนาอิสลาม:
11 จงให้ถิ่นทุรกันดารและหัวเมืองในนั้นเปล่งเสียง ทั้งชนบทที่เคดาร์อาศัยอยู่ จงให้ชาวศิลาร้องเพลง ให้เขาโห่ร้องมาจากยอดภูเขา
12 จงให้เขาถวายสง่าราศีแด่พระเยโฮวาห์ และถวายสรรเสริญพระองค์ในเกาะทั้งหลาย
13 พระเยโฮวาห์จะเสด็จออกไปอย่างคนแกล้วกล้า พระองค์จะทรงเร้าความหึงหวงของพระองค์ขึ้นอย่างนักรบ พระองค์จะทรงร้อง พระองค์จะทรงโห่ดัง พระองค์จะทรงมีชัยต่อศัตรูของพระองค์
อย่างไรก็ตาม ชาวคริสต์ส่วนใหญ่และชาวยิวถือว่า ศิลา ในอิสยาห์ 42 หมายถึงศิลาที่อีดอม, ประเทศจอร์แดน
วาดีอัดดะวาซิร

วาดีอัดดะวาซิร  เป็นเมืองในภูมิภาคนัจญด์ ประเทศซาอุดีอาระเบีย ในหุบเขาดะวาซิร เมืองนี้เป็นบ้านเกิดของเผ่าอัดดะวาซิร
ในสัมมะโน ค.ศ. 2010 เขตเทศบาลมีประชากร 106,152 คน แบ่งเป็น 3 ย่าน คือ อันนุวัยมะฮ์ อัลเคาะมะซีน และอัลลิดัม